
FPH037/….…/2012
KÖZSZOLGÁLTATÁSI SZERZŐDÉS 

amely létrejött egyrészről Budapest Főváros Önkormányzata

székhely: 1052 Budapest, Városház u. 9-11.
képviseli: Tarlós István főpolgármester
adószáma: 15735636-2-41
KSH szám: 15735636-8411-321-01

ÁHTI azonosító: 745192
a továbbiakban: Fővárosi Önkormányzat

másrészről a 
JAZZART Közcélú Alapítvány
székhely: 1025 Budapest, Szépvölgyi út 24.

képviseli: Fazekas Katalin kuratóriumi elnök
nyilvántartási szám: 10.767

bírósági bejegyző végzés száma: 16. Pk. 60.068/2009/2.
adószáma: 18134209-1-41
számlaszáma: 10918001-00000064-03840009
a továbbiakban: Alapítvány
- a továbbiakban együttesen: Felek - között az alulírott helyen és napon, az alábbi feltételekkel:

1. A Szerződés tárgya

A Felek rögzítik, hogy a helyi önkormányzatokról szóló 1990. évi LXV. törvény (a továbbiakban: Ötv.) 8. § (1) bekezdésében és a 63/A. § n) pontjában meghatározott feladatokra figyelemmel, továbbá az Ötv. 8. § (2) bekezdésében foglalt (valamint 1. § (4) bekezdés és (6) bekezdés b) pontja szerinti) önként vállalt feladatokról szóló rendelkezés alapján, a Fővárosi Önkormányzat kulturális közszolgáltatási feladatainak ellátása érdekében a […] (…) Főv. Kgy. határozat alapján az alábbi közszolgáltatási szerződést (a továbbiakban: Szerződés) kötik.

2. A Szerződés célja

A Felek a Szerződést annak érdekében kötik, hogy a közhasznú szervezetként működő Alapítvány a jazz, a népzene, a világzene és a komolyzene műfaján belül létrehozandó hazai és nemzetközi rendezvényeket, versenyeket, illetve ezen a területen megrendezésre kerülő egyéb kulturális események megvalósítását, előadóművészek fellépését és szakmai fejlődését támogassa, továbbá a tehetségkutatást, a jazz művészet fejlesztését, hazai jazz-művészeti alkotások létrehozásának ösztönzését, valamint a budapesti jazz-zenei klubéletet, így különösen a Budapest Jazz Club működését elősegítse.

E cél megvalósítása érdekében a Fővárosi Önkormányzat az Alapítvány részére támogatást nyújt és e Szerződésben szabályozzák együttműködésük kereteit valamint tárgyi és pénzügyi feltételeit.
3. A Szerződés időtartama

Felek jelen Szerződést az aláírás napjától 2015. december 31-ig tartó határozott időtartamra kötik. 
Felek megállapodnak abban, hogy a Szerződés a Felek egybehangzó döntésével többször is megújítható. Felek legkésőbb 2015. július 31-ig tárgyalásokat kezdenek a Szerződés meghosszabbítása tárgyában és amennyiben megállapodás születik közöttük, annak megfelelően 2015. december 31. napjáig jelen Szerződést módosítják.

4. Az Alapítvány feladatai
4.1. A Felek egyezően megállapítják, hogy az Alapítvány az alapító okirata szerint az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény  (a továbbiakban: Civil tv.)  2. § 20. pontjában meghatározott közhasznú tevékenységet a 32. §-ban meghatározott feltételek alapján végző közhasznú szervezet, mely az alábbi közfeladatok teljesítését szolgáló közhasznú feladatokat látja el, ezzel hozzájárulva a társadalom és az egyén közös szükségleteinek kielégítéséhez:
A) Nevelés és oktatás, képességfejlesztés, ismeretterjesztés körében: 
· alapfokú nevelés, oktatás, gyermek és ifjúsági feladatokról való gondoskodás, 
· fejlesztő nevelés, fejlesztő nevelés-oktatás.
            B) Kulturális tevékenység körében:

· közösségi kulturális hagyományok, értékek ápolásának, művelődésre szerveződő  közösségek tevékenységének, a lakosság életmódja javítását szolgáló kulturális célok megvalósításának támogatása; 
· művészeti intézmények, lakossági művészeti kezdeményezések, önszerveződések támogatása, a művészi alkotó munka feltételeinek javítása, a művészeti értékek létrehozásának, megőrzésének segítése; 
· művészeti tevékenység támogatása; 
· kulturális szolgáltatás, előadó művészeti szervezet támogatása, kulturális örökség helyi védelme, a helyi közművelődési tevékenység támogatása.
4.2. Felek rögzítik, hogy az Alapítvány e Szerződés céljának elérése érdekében a 4.1. pontban hivatkozott alaptevékenységén belül a következő kulturális közhasznú szolgáltatások, tevékenységek ellátását biztosítja:
A) Esti rendszeres koncertprogram, Jam Session sorozat és fesztiválok, valamint              tehetségkutató versenyek szervezése, így különösen:
· egész évben folyamatosan (kivétel ünnepnapok) legalább havonta 8 jazzkoncert  megrendezése élvonalbeli hazai illetve külföldi jazz művészek fellépésével,
· évente legalább 8 jelentős külföldi jazz produkció megvalósítása,

· jelentős hazai illetve külföldi művészeket felvonultató jazz fesztiválok szervezése,
· ingyenesen látogatható Jam Session sorozat megszervezése az esélyegyenlőség jegyében, mely produkciók legkevesebb felében roma jazzművészek vesznek részt,

· a Magyar Rádió Jazz Tehetségkutató versenye címén futó sorozat elődöntőinek és döntőinek szervezése, lebonyolítása.

B) Jazz művészeti oktatási intézmények (Liszt Ferenc Zeneművészeti Egyetem, Bartók Béla Zeneművészeti Szakközépiskola és Gimnázium, Kőbányai Zenei Stúdió) részére nyújtandó szolgáltatások biztosítása, így különösen:
· próbaterem használata hangosítással és hangtechnikussal,

· hangfelvétel készítés,

· Workshopok szervezése hangosítással és hangtechnikussal,

· az egyetem és a szakközépiskola féléves és éves záróvizsgáinak megrendezése hangosítással,

· az egyetem tehetséges hallgatóinak fellépését biztosító koncertek szervezése  hangosítással és hangtechnikussal.
C) A Magyar Képzőművészeti Egyetemmel való együttműködés keretében állandó, az egyetem hallgatóinak dedikált falfelületen havonta új témákat, új művészeket bemutató tárlatnak történő hely biztosítása.
D) Más nonprofit és szakmai szervezetekkel, így különösen:

· a Magyar Jazz Szövetséggel,

· a JazzRadio-val,
· a Harmónia Zenei Műhely Alapítvánnyal,
· a Főváros kulturális szervezeteivel való együttműködés.

4.3. Az Alapítvány kötelezettséget vállal arra, hogy a jelen Szerződés 5. pontjában megjelölt támogatás összegét kizárólag a Szerződés 4. pontjában rögzített feladatai ellátásának biztosítására használja fel, azt egyéb pénzeszközeitől elkülönítetten kezeli, illetve tartja nyilván.
Az Alapítvány kötelezettséget vállal arra, hogy a tárgyévre eső támogatás összegét a tárgyévben felhasználja.
4.4. Abban az esetben, ha az Alapítvány jelen Szerződésben vállalt közhasznú szolgáltatása bármilyen okból meghiúsul, köteles arról a Fővárosi Önkormányzatot haladéktalanul értesíteni, továbbá köteles a támogatás összegét zároltan kezelni, és azt a zárolást követő 8, azaz nyolc napon belül a Fővárosi Önkormányzat OTP Bank Nyrt-nél vezetett 11784009-15490012 számú számlájára visszafizetni, a zárolást követő 60, azaz hatvan napon belül pedig pénzügyi elszámolást készíteni a Fővárosi Önkormányzat részére.
4.5. Amennyiben az Alapítvány – neki fel nem róható okból – nem tudja teljesíteni a jelen Szerződésben vállalt kötelezettségeit, a Fővárosi Önkormányzathoz írásban jelen Szerződés módosítása iránti kérelmet nyújthat be. Amennyiben erre nem kerül sor, az Alapítvány haladéktalanul köteles a támogatási összeget, illetve maradványát zárolni és a zárolást követő nyolc napon belül a támogatás összegét törvényes kamatával együtt a Fővárosi Önkormányzat OTP Bank Nyrt-nél vezetett 11784009-15490012 számú számlájára visszafizetni, valamint 30 napon belül pénzügyi elszámolást készíteni és a Fővárosi Önkormányzat részére megküldeni. A megvalósítást akadályozó, befolyásoló körülményekről, tényezőkről az Alapítvány Budapest Főváros Önkormányzata Főpolgármesteri Hivatalának Kulturális, - Turisztikai és Sport Főosztályát haladéktalanul köteles írásban értesíteni.

4.6. Az Alapítvány köteles a támogatás tényét – a jelen Szerződés fennállásának hatálya alatt – az Alapítvány valamennyi kiadványában és meghívójában feltüntetni, ideértve az elektronikus kiadványokat is (a Fővárosi Önkormányzat teljes nevét, logóját, valamint a támogatás tényét kifogástalan nyomdatechnikai kivitelezésében megjelentetni). Az önkormányzati támogatás tényének feltüntetésére az Alapítvány egyéb támogatóival megegyező méretben és feltételekkel kerül sor.

5. A Fővárosi Önkormányzat feladatai

5.1. A Fővárosi Önkormányzat vállalja, hogy jelen Szerződés 2. pontja szerinti céljának elérése érdekében az Alapítvány részére a Szerződés 4. pontjában foglalt feladatok teljesítéséhez az alábbi vissza nem térítendő támogatást biztosítja a „JAZZART Közcélú Alapítvány” cím, működési célú pénzeszköz átadás Áht-n kívülre előirányzata terhére az alábbiak szerint:

· jelen Szerződés aláírásának napjától 2012. december 31. napjáig 1.000.000,-Ft azaz Egymillió forint összeget,
· 2013. január 1. napjától kezdődően évente 7.000.000,-Ft azaz Hétmillió forint összeget, mely összeg a felek egyező szándéka alapján a KSH által nyilvánosságra hozott fogyasztói árindexnek megfelelő mértékben módosulhat.

Az Alapítvány jelen Szerződés alapján az Európai Bizottság N 357/2007. számú határozatának (HL C 87/1, 2008.4.8.) megfelelően odaítélt kulturális célú támogatásban részesül.
5.2. A Fővárosi Önkormányzat köteles a 2012. évi támogatás összegét jelen Szerződés mindkét fél általi aláírásától számított 10 napon belül átutalni az Alapítvány 10918001-00000064-03840009 számú számlájára. 
5.3. 2013. évtől a támogatás összegét félévente egyenlő részletben, a naptári félév első hónapjának 5. napjáig köteles a Fővárosi Önkormányzat az Alapítvány 10918001-00000064-03840009 számú számlájára átutalni.
5.4. A tárgyévi költségvetési rendelet elfogadásáig a Fővárosi Önkormányzat a mindenkori átmeneti finanszírozásról és költségvetési gazdálkodásról szóló rendeletében foglaltak szerint, a tárgyévet megelőző évre megállapított eredeti előirányzatnak tartós kötelezettségvállalással növelt időarányos részét utalja az Alapítvány számára, azzal, hogy az átmeneti finanszírozás összege a tárgyévi elfogadott költségvetés szerinti támogatásba beszámít.

5.5. A Szerződés módosítására kerül sor abban az esetben, ha a Fővárosi Önkormányzat a későbbiekben a támogatási előirányzatot a jelen Szerződés 5. pontjában rögzítettekhez képest eltérő módon állapítja meg.
6. Beszámolás, ellenőrzés

6.1. Az Alapítvány kötelezettséget vállal arra, hogy a jelen Szerződés 5. pontjában meghatározott támogatás felhasználásáról tárgyévet követő év március 31. napjáig részletes szakmai beszámolót, valamint a gazdálkodására és a számvitelére vonatkozó jogszabályok és a jelen Szerződésben foglaltak szerint – a kifizetéseket igazoló bizonylatokkal alátámasztottan – pénzügyi elszámolást bocsát a Fővárosi Önkormányzat rendelkezésére.
A Felek megállapodnak abban, hogy az Alapítvány által készítendő szakmai és pénzügyi beszámoló szempontjait a Fővárosi Önkormányzat a tárgyévet követő év február 28-ig írásban megküldi az Alapítvány számára.
6.1.1. Felek rögzítik, hogy amennyiben nem kerül felhasználásra a jelen Szerződés 5.1. pontjában meghatározott teljes támogatási összeg, úgy a támogatás összege és a felhasznált összeg közötti különbözetet az Alapítvány köteles az elszámolással egyidejűleg visszautalni a Fővárosi önkormányzat OTP Bank Nyrt-nél vezetett 11784009-15490012 számú számlájára. 

6.2. Budapest Főváros Önkormányzata Főpolgármesteri Hivatala Kulturális, Turisztikai és Sport Főosztályának munkatársai jogosultak a jelen Szerződés teljesítését, a támogatás felhasználását, illetve az abból megvalósítani kívánt szolgáltatásokat ellenőrizni. Ennek során jogosultak az Alapítványtól az ellenőrzéshez szükséges adatokat, bizonylatokat bekérni, a felhasználónál írásban előre egyeztetett időpontban és módon helyszíni ellenőrzést tartani, továbbá a támogatás felhasználását érintő tényről, adatról felvilágosítást, tájékoztatást kérni. 

6.3. Az Alapítvány jelen Szerződés aláírásával tudomásul veszi, hogy az Állami Számvevőszék vizsgálhatja a támogatás felhasználását, a jelen Szerződést és a támogatás felhasználása során keletkező további megállapodásokat. Az Alapítvány a jelen Szerződés közérdekű adatait (az Alapítvány neve, támogatás célja, összege) közzéteszi a Fővárosi Önkormányzat internetes portálján (http://www.budapest.hu).
6.4. Az Alapítvány kijelenti, hogy eleget tett a közpénzekből nyújtott támogatások átláthatóságáról szóló 2007. évi CLXXXI. törvény szerinti nyilatkozattételi kötelezettségének a mellékelt – jelen Szerződés elválaszthatatlan részét képező – Nyilatkozaton (1. számú melléklet).
6.5. Az Alapítvány kijelenti, hogy:

· 60 napon túl lejárt és ki nem egyenlített köztartozása (adó,- illeték-, vagy vám, valamint TB járulék) nincs,

·  az államháztartás alrendszereiből folyósított támogatásból eredő lejárt és ki nem egyenlített fizetési kötelezettsége nincs,

· csőd-, felszámolási vagy végelszámolási eljárás alatt nem áll,

· jelen szerződés 6.1. pontjában meghatározott pénzügyi bizonylatokat, számlákat más támogató felé nem számolja el,

·  a támogatással kapcsolatos minden megállapodást, bizonylatot és más okiratot hét évig megőriz és lehetővé teszi, hogy a Fővárosi Önkormányzat képviselője azokba betekintsen.

·  megfelel az államháztartásról szóló 2011. évi CXCV. törvény (továbbiakban: Áht.) 50.§ (1) bekezdése szerinti követelményeknek.

6.6. Az Alapítvány vállalja az államháztartásról szóló törvény végrehajtásáról szóló 368/2011. (XII.31.) Kormányrendelet (továbbiakban: Ávr.) 83.§ (1) bekezdése szerinti bejelentési kötelezettség teljesítését és kijelenti, hogy a jogosulatlanul igénybe vett támogatás összegét az Ávr. rendelkezéseiben foglaltaknak megfelelően visszafizeti a Fővárosi Önkormányzat OTP Bank Nyrt-nél vezetett 11784009-15490012 számú számlájára.

6.7. Az Alapítvány kijelenti, hogy az Áht., valamint a nemzeti vagyonról szóló 2011. évi CXCVI. törvény rendelkezései alapján átlátható szervezetnek minősül (2. számú melléklet).

6.8. A Polgári Törvénykönyv (továbbiakban: Ptk.) 81.§ (3) bekezdése értelmében nem minősül üzleti titoknak a támogatás felhasználásával kapcsolatos adat, valamint az az adat, amelynek megismerését, vagy nyilvánosságra hozatalát külön törvény közérdekből elrendeli. 

Az Alapítvány a jelen jogviszonnyal összefüggő és a Ptk. 81.§ (4) bekezdése alapján közérdekből nyilvánosnak minősülő adatokra vonatkozóan köteles tájékoztatást adni.

6.9. Az Alapítvány köteles a szervezet bírósági bejegyzéséről szóló végzés, létesítő okirat bármelyikében bekövetkezett változásról nyolc napon belül írásban tájékoztatni Budapest Főváros Önkormányzata Főpolgármesteri Hivatalának Kulturális, - Turisztikai és Sport Főosztályát, szükség esetén a jelen szerződés módosítását kezdeményezni.
6.10. Kapcsolattartók:

· a Fővárosi Önkormányzat részéről: Datner Katalin művészeti referens, Főpolgármesteri Hivatal Kulturális Turisztikai és Sport Főosztály, 1052. Budapest Városház u. 9-11. II. em. 225. , Tel: 1/999-8343, e-mail: datnerk@budapest.hu;

· az Alapítvány részéről: Keleti Kristóf, 1073 Budapest, Osvát u. 9. III. em. 2., Tel.: 30/342-9303, e-mail: kristof.keleti@bjc.hu
7. A Szerződés megszűnése

7.1. Jelen Szerződést a Felek határozott időtartamra kötötték, így a Szerződésben meghatározott időtartam elteltével – amennyiben a Felek között a jelen Szerződés 3. pontjában említettek szerint a meghosszabbítás tárgyában megállapodás nem születik – a Szerződés megszűnik.

7.2. Jelen Szerződés megszüntethető a Felek közös megegyezésével.

7.3. A Szerződés teljesítését a Fővárosi Önkormányzat megtagadhatja, ha bizonyítja, hogy a Szerződés megkötése után akár az ő, akár az Alapítvány körülményeiben olyan lényeges változás állott be, hogy a Szerződés teljesítése tőle el nem várható, továbbá ha a Szerződés megkötése után olyan körülmények következtek be, amelyek miatt azonnali hatályú felmondásnak van helye.

7.4. A Felek a másik fél jelen Szerződésben foglalt kötelezettségeinek súlyos megsértése esetén azonnali hatályú felmondással élhetnek.

7.4.1. Ha a Fővárosi Önkormányzat a Szerződést azonnali hatállyal felmondja, az Alapítvány köteles a nem szerződésszerűen felhasznált támogatás teljes összegét – a felmondás kézhezvételétől számított 8, azaz nyolc napon belül – az átutalás napjától a visszafizetés napjáig számított jegybanki alapkamat kétszeresének megfelelő kötbérrel növelten visszafizetni a Fővárosi Önkormányzat OTP Bank Nyrt-nél vezetett 11784009-15490012 számú számlájára. 

Az Alapítvány súlyos szerződésszegésének minősül különösen – de nem kizárólagosan – ha a támogatást nem a jelen Szerződésben vállalt feladata ellátására, illetve szolgáltatás biztosítására használja fel, ha a Szerződésben vállalt szolgáltatást indokolatlanul megszünteti, ha a tájékoztatási kötelezettségének nem, vagy csak számottevő késedelemmel tesz eleget, valamint, ha az elszámolási, illetve beszámolási kötelezettségének határidőben nem tesz eleget, illetve azt elmulasztja, vagy valótlan adatokat, tényeket közöl, az ellenőrzést akadályozza, vagy meghiúsítja, ha már nem minősül átlátható szervezetnek, ha csőd,- felszámolási vagy végelszámolási eljárás indul ellene.
7.4.2. Az Alapítvány jogosult a Szerződés azonnali hatályú felmondására abban az esetben, ha a Fővárosi Önkormányzat a támogatás megfizetését indokolatlanul megtagadja. 
7.5. A Felek kötelezettséget vállalnak arra, hogy a jelen Szerződéssel összefüggésben felmerülő esetleges jogvitáikat elsődlegesen békés úton igyekeznek rendezni, és csak ennek eredménytelensége esetén fordulnak a jogvita eldöntésére illetékes bírósághoz.
8. Záró rendelkezések

8.1.
Jelen Szerződés mindkét fél általi aláírásának napján lép hatályba.
8.2.
Jelen Szerződésre a mindenkori Polgári Törvénykönyv, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, a közpénzekből nyújtott támogatások átláthatóságáról szóló 2007. évi CLXXXI. törvény, a helyi önkormányzatokról szóló 1990. évi LXV. törvény, Magyarország helyi önkormányzatairól szóló 2011. évi CLXXXIX. törvény annak hatályba lépését követően és más kapcsolódó jogszabályok rendelkezései megfelelően irányadóak.

8.3.
Jelen szerződés módosítása csak a Felek írásbeli megegyezésével lehetséges. A Szerződés 4 példányban készült, melyből a Feleket 2-2 példány illet meg.

A Felek jelen Szerződést elolvasás és értelmezés után, mint akaratukkal mindenben megegyezőt jóváhagyólag aláírták.
Budapest, 2012.            hó        nap

1. számú melléklet

Nyilatkozat

Tudomásul veszem, hogy nem indulhat pályázóként és nem részesülhet támogatásban a közpénzekből nyújtott támogatások átláthatóságáról szóló 2007. évi CLXXXI. törvény (továbbiakban: Knyt.) 6.§-ának (1)-(2) és (5) bekezdése értelmében azon pályázó:

a) aki a pályázati eljárásban döntés-előkészítőként közreműködő vagy döntéshozó,

b) a kizárt közjogi tisztségviselő,

c) az a)-b) pont alá tartozó személy közeli hozzátartozója,

d) az a)-c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, egyesület, egyház vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)-c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyház vagy a szakszervezet ügyintéző vagy képviseleti szervének tagja,

f) az egyesület, egyház vagy szakszervezet, illetve ezek önálló jogi személyiséggel rendelkező azon szervezeti egysége,

fa) amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

fb) amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,

g) akinek a részvételből való kizártságának tényét a Knyt. 13. § alapján a Kormány által kijelölt szerv által üzemeltetett honlapon (www.kozpenzpalyazat.gov.hu) közzétették.

Kijelentem, hogy pályázatomhoz csatolom „Nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról” című dokumentumot.

Budapest,  2012.               hó         nap

képviselő aláírása
NYILATKOZAT

a közpénzekből nyújtott támogatások átláthatóságáról szóló 2007. évi CLXXXI. törvény  szerinti összeférhetetlenség, illetve érintettség fennállásáról, vagy hiányáról

A Pályázó neve: JAZZART Közcélú Alapítvány
Természetes személy lakcíme:

Születési helye, ideje: 

Gazdasági társaság esetén székhelye:
Cégjegyzékszáma: 
Adószáma:
Képviselőjének neve: 
Egyéb szervezet esetén székhelye: 1025 Budapest, Szépvölgyi út 24.

Képviselőjének neve: Fazekas Katalin
Nyilvántartásba vételi okirat száma: 16. PK. 60.068/2009/2.
Nyilvántartásba vevő szerv megnevezése: Fővárosi Bíróság
Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló 2007. évi CLXXXI. törvény (Knyt.)
– 6. § (1) bekezdése szerinti összeférhetetlenség

 
1. nem áll fenn vagy 

2. fennáll az …pont alapján
– 8. § (1) bekezdése szerinti érintettség

 
1. nem áll fenn vagy 

2. fennáll az …pont alapján

Az összeférhetetlenség vagy az érintettség alapjául szolgáló körülmény leírása: 

………………………………………………………………………………………………………………………………………………………………………………………………………………………………………………………………………………………………………

Kijelentem, hogy az összeférhetetlenség megszüntetésére az alábbiak szerint intézkedtem:

………………………………………………………………………………………………………………………………………………………………………………………………………………………………………………………………………………………………………

Kijelentem, hogy az érintettség közzétételét külön űrlap csatolásával kezdeményeztem.

Budapest, 2012.           hó         nap
képviselő aláírása



2. számú melléklet

NYILATKOZAT
Alulírott Fazekas Katalin, mint a JAZZART Közcélú Alapítvány (1025. Budapest, Szépvölgyi út 24.) képviseletére jogosult személy nyilatkozom, hogy a nemzeti vagyonról szóló 2011. évi CXCVI. tv. 3. § (1) bekezdésének 1. pontjának c) alpontja és az államháztartásról szóló 2011. évi CXCV. törvény 50. § (1) bekezdésének c) pontja alapján az általam képviselt Alapítvány átlátható szervezetnek minősül.
Budapest, 2012………………….
…………………………………
képviselő

